open-index/open-wikipedia-markdown huggingface dataset:
Neuroottinen, dramaattinen, charmikas

**Neuroottinen, dramaattinen, charmikas** helsinkiläisen laulajan Keko Salatan debyyttialbumi, joka julkaistiin 19. huhtikuuta 2017.
## Kappaleet
# 
# 
# 
#  
# 
# 
# 
# 
# 
# 
# 
#  
# 
# 

## Lähteet
Laulajan näköinen mies

**Laulajan näköinen mies** helsinkiläisen laulajan Keko Salatan toinen studioalbumi, joka julkaistiin 17. toukokuuta 2019.
## Kappaleet
# 
# 
# 
# 
# 
#  
# 
# 
# 
# 

## Lähteet
Mario Guilloti

**Mario Omar Guilloti González** (20. toukokuuta 1946 Chacabuco – 25. elokuuta 2021 Avellaneda) oli argentiinalainen nyrkkeilijä ja olympiamitalisti.

Guilloti voitti 67 kilogramman painoluokassa olympiapronssia Méxicossa 1968 ja Pan-Amerikan kisojen hopeaa vuonna 1967. Hän otteli myös ammattilaisena ja päätti nyrkkeilijänuransa vuonna 1983. Guilloti kuoli 75-vuotiaana 25. elokuuta 2021.

## Lähteet
* 

### Viitteet

## Aiheesta muualla
*
Yin Junhua

**Yin Junhua** (, s. 27. elokuuta 1990 Xingtai) on kiinalainen nyrkkeilijä ja olympiamitalisti.

Yin saavutti 60 kilogramman painoluokassa olympiahopeaa Rio de Janeirossa 2016 hävittyään loppuottelussa Ranskan Estelle Mosselylle ja MM-pronssia Jejussa 2012. Aasian kisoista Yin voitti kultaa vuosina 2014 ja 2018.

## Lähteet
* 

### Viitteet

## Aiheesta muualla
*
Asioilla on tapana järjestyä

**Asioilla on tapana järjestyä** helsinkiläisen laulajan Keko Salatan kolmas studioalbumi, joka julkaistiin 19. maaliskuuta 2021.
## Kappaleet
# 
# 
# 
# 
# 
# 
#  
#  
# 
# 
# 
# 
# 
# 
#  
# 
#  
#  
# 

## Lähteet
Embabon taistelu

**Embabon taistelu** oli Shewan *[[negus]]* Menelikin ja Gojjamin *negus* Takla Haymanotin joukkojen välillä käyty taistelu Embabossa Etiopiassa 6. tai 7. kesäkuuta 1881. Taistelu päättyi Menelikin voittoon ja teki hänestä pidemmällä aikavälillä keisari Yohannes IV:n todennäköisimmän seuraajan.

## Tausta

Embabon (Imbabo) taistelu käytiin Shewan kuningas (*[[negus]]*) Menelikin, sekä Gojjamn ja Kaffan kuningas Adal Tessemman (hallitsijanimeltään Takla Haymanot) joukkojen välillä. Hallitsijat kilpailivat keskenään oromojen asuttamista alueista Gibejoen varrella. Molemmat olivat muodollisesti Etiopian keisari Yohannes IV:n alaisia hallitsijoita ja Yohannes oli yrittänyt lievittää heidän välistä kilpailuaan kruunaamalla Adal Tessemman kuninkaaksi hallitsijanimellä Takla Haymanot. Menelik oli kuitenkin lähettänyt Gobana Dachin omana edustajanaan keräämään tribuuttia Taklan kruunauksen perusteella hallitsemilta Kaffan ja Goma alueilta. Osapuolten alaisten joukkojen välillä käytiin lyhyt yhteenotto, jolloin myös suurempi yhteenotto tuli väistämättömäksi.

## Taistelu
Menelikin ja Teklan johtamat armeijat kohtasivat toisensa Embabossa Wollegan maakunnan luoteispuolella 6. tai 7. kesäkuuta 1881. Shewan puolella joukkojen mukana oli Menelikin ohella *ras* Gobana Dachi ja kuningatar Mestewat. Gojjamin puolella oli Taklan lisäksi *ras* Darrasu ja Taklan poika.

Taistelu alkoi gojjamilaisen tykin laukauksella aamulla noin kello 10, jonka jälkeen molempien armeijoiden kiväärimiehet lähestyivät toisiaan ja avasivat tulen. Monet sotilaat pakenivat heti taistelun alkaessa, mutta huomattava osa myös jatkoi taistelua. Taistelu oli ankara ja siihen osallistuivat myös molemmat hallitsijat. Kivääritulen ohella taistelua käytiin lyömäasein käsikkäin. Lopulta Menelikin shewalaisten joukkojen onnistui haavoittaa Taklaa, joka jäi vangiksi. Taistelun päätti Gobana Dachin johtaman ratsuväen isku Taklan armeijan selustaan.

Taklan armeija tuhoutui. Taklan puolella taistelleista noin puolet sai surmansa. Erään arvion mukaan gojjamilaisia kaatui yli 900 ja haavoittui yli 1&nbsp;000. Menelik menetti 913 miestään kaatuneena ja 1&nbsp;648 haavoittuneena.

## Seuraukset
Yohannes IV vapautti vangiksi jääneen Taklan takavarikoiden kuitenkin joitakin hänen valtaamiaan oromoalueita ja antaen loput Menelikille. Embabon taistelun jälkeen Menelik saattoi alistaa useita oromopäällikköjä oman valtansa alle. Heitä olivat esimerkiksi Leqa Naqamten hallitsija Kumsa Moroda, Leqa Qellamin hallitsija Jote Tullu ja Jimman hallitsija Jifar II. Myöhemmin alistuivat myös Gibejoen ja Ilubaborin hallitsijat. Oromoalueiden valtaamisen jälkeen Menelik oli turvannut itselleen vakaan tulonlähteen, mikä teki hänestä myös ainoan vakavasti otettavan seuraajaehdokkaan keisari Yohannes IV:lle. Menelik kruunattiin keisariksi marraskuussa 1889 Yohanneksen kuoltua Metemman taistelussa.

## Lähteet
Leevi Loippo

**Leevi Loippo** (s. 13. heinäkuuta 1997) on suomalainen salibandyn pelaaja. Loippo edustaa F-Liigassa pelaavaa vantaalaista seuraa Tikkurilan Tiikerit.

Loippo on edustanut koko pääsarjauransa ainoastaan Tikkurilan Tiikereitä.

## Lähteet

## Aiheesta muualla
* F-Liigan pelaajakortti
An American Prayer

**An American Prayer** on yhdysvaltalaisen The Doors -yhtyeen studioalbumi, joka julkaistiin 17. marraskuuta 1978. Albumi on koottu Morrisonin runoista, joihin yhtye nauhotti seitsemän vuotta Morrisonin kuoleman jälkeen taustakappaleet.

## Kappaleet

## Lähteet
T. J. Watt

**Trent Jordan "T. J." Watt** (s. 11. lokakuuta 1994 Pewaukee, Wisconsin) on yhdysvaltalainen amerikkalaisen jalkapallon pelaaja. Hänen pelipaikkansa on ulompi tukimies. Hän edustaa NFL-seura Pittsburgh Steelersiä, joka varasi hänet vuoden  30. pelaajana. Hänellä on myös kaksi veljeä J. J. Watt ja Derek Watt, jotka pelaavat myös NFL:ssä.

## Ura
Watt edusti yliopistourallaan Wisconsinin yliopistoa, jolloin hän pelasi vielä sisempänä laitahyökkääjänä. Hän siirtyi yliopistoon vuonna 2013, mutta loukkasi oikean polvensa 2014 ja vasemman polvensa 2015 ja vaihtoi tämän jälkeen pelipaikkaa tukimieheksi. Hän pelasi vuosina 2015 ja 2016 yhteensä 22 ottelua, joissa teki yhteensä 70 taklausta, joista 17 oli sellaisia, joissa hyökkääjä jäi aloitusviivan taakse. Lisäksi hän teki 11,5 säkitystä vuonna 2016.

Pittsburgh Steelers varasi Wattin vuoden  ensimmäisellä kierroksella 30. pelaajana. Steelers ja Watt solmivat tulokassopimuksen, jonka pituus oli neljä vuotta ja kokonaisarvoltaan 9,3 miljoonaa dollaria. Watt pelasi heti ensimmäisellä kaudella 15 ottelua, joissa teki 54 taklausta ja seitsemän säkitystä. Vuonna 2018 hän teki 68 taklausta ja 13 säkitystä. Lisäksi hänet valittiin Pro Bowliin. Vuonna 2019 Watt teki 55 taklausta ja 14,5 säkitystä. Hänet valittiin taas Pro Bowliin ja sen lisäksi ensimmäiseen All-Pro-joukkueeseen. Kauden päätteeksi Steelers ja Watt sopivat käyttävänsä tulokassopimuksen viidennen vuoden, jolloin hänen palkkansa tuli olemaan noin 10 miljoonaa dollaria vuonna 2021. Vuonna 2020 Watt teki 53 taklausta ja 15 säkitystä sekä uusi valintansa 1. All-Pro-joukkueeseen ja Pro Bowliin.

## Lähteet
Jarrett Allen

**Jarrett Allen** (s. 21. huhtikuuta 1998 Austin, Texas) on yhdysvaltalainen koripalloilija. Sentterinä pelaava Allen on pelannut NBA:ssa vuodesta 2017 lähtien.

## Pelaajaura

Allen pelasi kauden 2016–2017 yliopistokoripalloa Texasin (Austin) joukkueessa. Brooklyn Nets varasi hänet NBA:han 22. vuorolla . Allen pelasi Netsissä tammikuuhun 2021 asti, jolloin hän siirtyi osana palaajakauppaa Cleveland Cavaliersiin. Elokuussa 2021 hän teki Cavaliersin kanssa monivuotisen jatkosopimuksen.

Yhdysvaltain alle 18-vuotiaiden maajoukkueessa Allen voitti ikäluokan maailmanmestaruuden vuonna 2016.

## Lähteet
* Jarrett Allen Stats Basketball-Reference.com 
* Jarrett Allen College Stats College Basketball at Sports-Reference.com 

### Viitteet

## Aiheesta muualla
Aleutians Westin väestönlaskenta-alue

**Aleutians Westin väestönlaskenta-alue** () on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 5&nbsp;232 vuonna 2020. Väestönlaskenta-alueen suurin asutuskeskus on Unalaska. Väestönlaskenta-alue on perustettu 1987.

## Lähteet

## Aiheesta muualla
Darius Garland

**Darius Kinnard Garland** (s. 26. tammikuuta 2000 Gary, Indiana) on yhdysvaltalainen koripalloilija. Pelintekijänä pelaava Garland on pelannut NBA:ssa vuodesta 2019 lähtien.

## Pelaajaura

Garland pelasi kauden 2018–2019 yliopistokoripalloa Vanderbiltin yliopiston joukkueessa. Cleveland Cavaliers varasi hänet NBA:han viidennellä vuorolla . Avausottelussaan Cavaliersissa Garlandista tuli ensimmäinen NBA:ssa pelannut 2000-luvulla syntynyt pelaaja.

Garlandin isä Winston Garland oli ammattilaiskoripalloilija.

## Lähteet
* Darius Garland Stats Basketball-Reference.com 
* Darius Garland College Stats College Basketball at Sports-Reference.com 

### Viitteet

## Aiheesta muualla
Bethelin väestönlaskenta-alue

**Bethelin väestönlaskenta-alue** () on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 18&nbsp;666 vuonna 2020. Väestönlaskenta-alueen suurin kaupunki on Bethel. Väestönlaskenta-alue on perustettu vuonna 1980.

## Lähteet

## Aiheesta muualla
Maychew

**Maychew** (myäs **Maichew** tai **Maychaw**) on kaupunki Etiopian Tigrayn osavaltiossa. Sen asukasluku oli vuoden 2007 väestönlaskennan mukaan 23&nbsp;419.

## Maantiede

Maychew sijaitsee Etiopian Tigrayn osavaltiossa Ashangejärven ja Amba Alagen välillä. Maychewin nimi tarkoittaa suolavettä.

## Historia
Toisen Italian–Etiopian sodan aikana 31. maaliskuuta 1936 käytiin Maychewin taistelu. Etiopian sotilasneuvonantaja Fjodor Konovaloffin ehdotti etiopialaisten vastahyökkäystä Pietro Badoglion johtamia italialaisia vastaan. Vastahyökkäys kuitenkin epäonnistui ja keisari Haile Selassie määräsi etiopialaiset vetäytymään. Hieman myöhemmin italialaiset marssivat Maychewin kautta Dessieen. Maychewiin perustettiin italialainen postitoimisto ja sotilassairaala. Paikkakunnan asukasluku oli vuonna 1938 noin 500. Italialaisten kärsittyä tappion Itä-Afrikassa toisen maailmansodan jälkeen Maychewin taistelussa palvelleille etiopialaisille jaettiin maata Maychewissa.

Etiopian Derg-sotilashallinnon kaudella Maychew kärsi paitsi Etiopian nälänhädästä 1983–1985, mutta myös Derg-hallinnon ja opposition taisteluista. Derg luopui suuresta osasta Tigrayn aluetta helmikuussa 1989. Maychew oli hallinnon viimeinen tukikohta alueella. Se kukistui EPRDF:n joukoille 8. syyskuuta 1989 mennessä. Maychewista EPRDF jatkoi etenemistä edelleen kohti etelää.

## Väestö
Maychewin asukasluku oli Etiopian vuoden 2007 väestönlaskennan mukaan 23&nbsp;419.

## Lähteet
Aleksi Kivelä

**Aleksi Marko Oskari Kivelä** (s. 23. toukokuuta 2000 Jyväskylän mlk) on suomalainen keskimatkojen juoksija. Hän edustaa Lempäälän Kisa Yleisurheilua. Hänen valmentajanaan toimii Pasi Kivelä.

Kalevan kisoissa Kivelä sai pronssia 800 metrin juoksussa vuonna 2024 ajalla 1.52,61 sekä 1 500 metrin juoksussa vuonna 2021 ajalla 3.51,71, vuonna 2022 ajalla 3.49,50, vuonna 2023 ajalla 3.46,42 ja 2024 ennätyksellään 3.42,13. Viestijuoksun SM-kilpailuissa hän on saavuttanut 4&nbsp;000&nbsp;metrin viestissä kultaa 2022 ja 2023. Sisäratojen SM-kilpailuissa hän on saavuttanut 800 metrillä kultaa vuonna 2024 ja hopeaa 2023 sekä 1&nbsp;500 metrillä kultaa 2024, hopeaa 2025  ja pronssia 2023.

Kivelän ennätys 1&nbsp;500 metrillä on 28. kesäkuuta 2024 Vaasassa juostu 3.42,13 ja 800 metrillä 30. heinäkuuta 2023 Lahdessa juostu 1.50,05.

## Lähteet
Väinämöinen (kirjallisuuslehti)

**Väinämöinen** oli suomalainen kirjallisuuslehti, joka ilmestyi 1924–1926.

## Historia
*Väinämöinen* ilmestyi ensin Lahdessa, päätoimittajana Yrjö Heilala. Lehti ilmestyi viikoittain lauantaina, ja se painettiin Aug. Kanervan kirjapainossa. A. Kanervan nimi on vastaavana toimittajana numerosta 1925:11 alkaen. Numerossa 1925:13 on tiedote, että lehden toimitustyö siirtyy Eero Alpin harteille ja samalla lehden ilmestymispaikaksi Helsinki. Lehden jatkamisen edellytykseksi esitettiin tilausmäärän kaksinkertaistaminen. Seuraavassa numerossa 1925:14 Aug. Kanerva on yhä vastaava toimittaja, mutta toimittajaksi on siis tullut Alpi. Etusivulla on lehden tulevaisuutta hahmotteleva kirjoitus. 

Numerosta 1925:16 lähtien lehti painettiin Keravan kirjapainossa, ja numerosta 1925:17 alkaen on Alpi vastaavana toimittajana. Kesäkuussa 1925 lehti lakkasi tilapäisesti ilmestymästä. Viimeinen numero oli 1925:2, ja se painettiin Keravalla Keravan kirjapainossa. Etusivulla keskeytyksestä kerrottiin lehden alkaessa jälleen syyskuussa numerosta 1925:26 alkaen jatkaa. Vastaavana toimittajana ja päätoimittajana jatkoi Alpi, ja toimitus oli siirtynyt Meilahdesta Hietalahdenranta 17:ään Puromiehen kirjapainon osoitteeseen. Kirjapainoksi tuli Puromiehen kirjapaino. Lehti muutti ulkoasuaan aikakauslehtimäiseksi numerosta 1925:35 alkaen. Muutosta ennakoitiin numeron 1925:34 takasivulla (s. 4), jolloin kerrottiin, että sivumääräksi tulee 20–24 ja että lehti ilmestyy joka toinen lauantai. Uuden ulkoasun lehti alkoi ilmestyä 7. marraskuuta 1935 (nro 1935:35). Lehden viimeiseksi numeroksi jäi 1936:6.

## Lähteet

## Kirjallisuutta
*
Aleutians Eastin piirikunta

**Aleutians Eastin piirikunta** () on Yhdysvaltojen Alaskan osavaltiossa sijaitseva piirikunta. Sen väkiluku oli 3&nbsp;420 vuonna 2020. Piirikunnan hallintokeskus on Sand Pointin kunta. Piirikunta on perustettu 1987.

## Lähteet

## Aiheesta muualla
Evan Mobley

**Evan Mobley** (s. 18. kesäkuuta 2001 San Diego, Kalifornia) on yhdysvaltalainen koripalloilija, pelipaikaltaan sentteri.

## Pelaajaura

Mobley pelasi kauden 2020–2021 yliopistokoripalloa Etelä-Kalifornian joukkueessa ja sai kauden suorituksistaan lukuisia tunnustuksia ja palkintoja ollen muun muassa konferenssinsa vuoden pelaaja ja puolustuspelaaja. Cleveland Cavaliers varasi Mobleyn NBA:han kolmannella vuorolla .

Yhdysvaltain nuorisomaajoukkueissa Mobley voitti alle 17-vuotiaiden maailmanmestaruuden vuonna 2018 ja alle 19-vuotiaiden maailmanmestaruuden vuonna 2019.

## Lähteet
* Evan Mobley Stats Basketball-Reference.com 

### Viitteet
Gustav Nachtigal

**Gustav Nachtigal** (23. helmikuuta 1834 Eichstedt – 20. huhtikuuta 1885 Guineanlahti) oli saksalainen Afrikan tutkija ja kolonialisti.

Papin perheeseen syntynyt Nachtigal jäi varhain orvoksi. Hän valmistui sotilaslääkäriksi vuonna 1857, mutta lähti vuonna 1862 hoitamaan tuberkuloosiaan Algeriaan. Nachtigal opetteli arabiaa ja siirtyi vuonna 1863 lääkäriksi Tunisiin. Vuonna 1868 hän tutustui Gerhard Rohlfsiin, joka antoi hänen tehtäväkseen viedä Bornun sulttaanille Preussin kuninkaan lahjat kiitokseksi Heinrich Barthille ja muille saksalaisille tutkimusmatkailijoille annetusta avusta.

Nachtigal lähti matkalle Tripolista vuonna 1869 edeten Murzuqin kautta ensimmäisenä eurooppalaisena Tibestivuoristoon. Hän tutki vuosina 1870–1873 Tšadjärven alueella Bornun, Kanemin ja Bagirmin alueita sekä Charijoen alajuoksua. Nachtigal kääntyi sitten itään aikaisemmin tuntemattomaan Wadaihin. Hän eteni Darfurin ja Kordofanin kautta Khartumiin ja palasi vuonna 1874 Kairosta Saksaan. Nachtigal laati matkastaan kolmiosaisen kuvauksen *Sahara und Sudan*, joka ilmestyi vuosina 1879–1889.

Nachtigalin matka herätti Saksassa suurta huomiota. Vuonna 1882 hänet nimitettiin Saksan pääkonsuliksi Tunisiin. Vuonna 1884 Otto von Bismarck lähetti Nachtigalin valtakunnankomissaariksi Länsi-Afrikkaan, jossa hän perusti Saksan protektoraatit Togomaahan, Kameruniin ja Lounais-Afrikkaan. Nachtigal kuoli paluumatkalla laivalla malariaan. Hänet haudattiin myöhemmin Doualaan.

## Lähteet
Adigrat

**Adigrat** on kaupunki Etiopian Tigrayn osavaltiossa. Sen asukasluku oli vuoden 2007 väestönlaskennan mukaan 57&nbsp;588.

## Maantiede

Adigrat sijaitsee Etiopian Tigrayn osavaltion koillisosassa. Kaupunki sijaitsee tiellä kohti Eritreaa ollen Etiopian puolelta saavuttaessa viimeinen suurempi kaupunki Etiopian puolella. Matkaa Etiopian pääkaupunki Addis Abebaan on 898 kilometriä. Tigrayn pääkaupunki Mekele sijaitsee Adigratista noin 125 kilometriä etelään. Ympäröivä maasto tunnetaan hiekkakivimuodostelmista.

## Historia

*Dejazmach* (kenraalia vastaava arvonimi) Sabagadis rakennutti tukikohtansa Adigratiin vuonna 1818. Kun Sabagadis kuitenkin kuoli taistelussa oromoja vastaan vuonna 1831 paikka menetti strategisen merkityksensä. Brittien hyökätessä Etiopiaan vuonna 1868 Robert Napierin johtamat brittijoukot pitivät leiriä Adigratissa. Italialaiset miehittivät Adigratin ensimmäisen Italian–Etiopian sodan aikana 25. maaliskuuta 1895 ja paikka linnoitettiin. Sota päättyi Adowan taistelu jälkeen italialaisten tappioon ja he joutuivat rauhaa tehdessään luopumaan myös Adigratista toukokuussa 1896. Italialaiset palasivat kuitenkin toisen Italian–Etiopian sodan aikana lokakuussa 1935. Kaupunki vallattiin takaisin toisen maailmansodan aikana vuonna 1941, mutta myöhemmin vielä 1940-luvulla sitä pitivät hallussaan Tigrayn alueella vaikuttaneet woyane-kapinalliset. Kapina kukistettiin lopulta brittien ilmatuen turvin.

Etiopian Derg-hallinnon aikana 1970-luvulla Adigratista tuli yksi hallinnon vastaisen opposition keskuksista. Paikalliset vaikuttivat esimerkiksi Tigrayn kansan vapautusrintaman riveissä. Kaupunki päätyi joksikin aikaa kapinallisten käsiin, mutta Derg jälleenvaltasi sen kesällä 1988. Derg-hallinnon sotilaiden vetäytyessä helmikuussa 1989 kaupunkia tuhottiin. Kaupunki kärsi myös tulituksesta Eritrean–Etiopian sodan aikana vuonna 1998. Kaupunki menestyi taloudellisesti, kun Eritrea ja Etiopia avasivat uudelleen rajansa vuonna 2019. Kuitenkin jo 2020-luvun alussa kaupungissa taisteltiin jälleen Tigrayn kriisin puhjettua. Ensin kaupungin valtasivat hallituksen joukot ja kesällä 2021 Tigrayn kapinalliset.

## Väestö

Adigratin asukasluku oli Etiopian vuoden 2007 väestönlaskennan mukaan 57&nbsp;588. Vuonna 2001 asukasluku oli noin 46&nbsp;000, vuonna 1994 37&nbsp;400, vuonna 1984 16&nbsp;300 ja vuonna 1967 7&nbsp;933.

## Lähteet
Mika Laatikainen

**Mika Laatikainen** on suomalainen pesäpalloilija. Laatikainen pelasi Superpesistä kaudet 1990–2001 ja kaksi ottelua kaudella 2004. Hän edusti koko uransa Oulun Lippoa ja toimi myös joukkueen kapteenina. Laatikainen saavutti urallaan kaksi SM-kultaa kausina 1994 ja 1998, yhden SM-hopean kaudella 1995 ja kaksi SM-pronssia kausina 1993 ja 2000. Laatikainen pelasi urallaan kuusi Itä–Länsi-ottelua vuosina 1990–1993, 1995 ja 1996. Hän pelasi ulkokentällä kopparina. Laatikainen pelasi urallaan 326 Superpesiksen runkosarjaottelua. Näissä hän löi kahdeksan kunnaria ja 127 tavallista juoksua, toi 147 juoksua ja keräsi 1217 kärkilyöntiä. Laatikainen pelasi urallaan 22 Superpesiksen ylempää pudotuspeliottelua. Näissä löi neljä tavallista juoksua, toi kolme juoksua ja keräsi 41 kärkilyöntiä.

## Lähteet
Hot Spot – kuumat paikat

**Hot Spot – kuumat paikat** () on vuonna 1990 ensi-iltansa saanut yhdysvaltalainen romanttinen rikosdraamaelokuva, jonka on ohjannut Dennis Hopper. Elokuva perustuu Charles Williamsin kirjaan *Hell Hath No Fury*. Williams toimi myös elokuvan toisena käsikirjoittajana.

*Hot Spot – kuumat paikat* sai maailmanensi-iltansa Toronton elokuvajuhlilla 8. syyskuuta 1990. *[[Video-opas|Video-oppaassa]]* vuodelta 1994 Bello Romano kirjoitti, että ohjaaja Hopper on kyennyt pitämään yksinkertaisen *film noir* -juonen jännittävänä viriilillä yleisotteella ja perinteisillä hahmoilla. Hän antoi elokuvalle neljä tähteä viidestä, mikä vastaa sanallista arviota ”erinomainen”.

## Näyttelijät

## Lähteet

## Aiheesta muualla
*
Juha Kalajanniska

**Juha Kalajanniska** on suomalainen pesäpalloilija. Kalajanniska pelasi Superpesistä kaudet 1996–2000 ja kaudet 2002–2004. Kalajanniska edusti urallaan Superpesiksessä Haapajärven Pesä-Kiiloja, Oulun Lippoa, Kiteen Palloa ja Pattijoen Urheilijoita. Oulun Lipossa pelatessaan Kalajanniska voitti SM-kullan kaudella 1998. Kalajanniska pelasi urallaan kaksi Itä–Länsi-ottelua vuosina 1997 ja 2002. Hän pelasi lyöjäjokerina. Kalajanniska pelasi urallaan 185 Superpesiksen runkosarjaottelua. Näissä hän löi 11 kunnaria ja 321 tavallista juoksua, toi 34 juoksua ja keräsi 552 kärkilyöntiä. Kalajanniska pelasi urallaan 22 Superpesiksen ylempää pudotuspeliottelua. Näissä hän löi yhden kunnarin ja 32 tavallista juoksua, toi yhden juoksun ja keräsi 52 kärkilyöntiä. Kalajanniska pelasi urallaan 21 Superpesiksen karsintasarjan ottelua. Näissä hän on lyönyt yhden kunnarin ja 46 tavallista juoksua, tuonut kuusi juoksua ja kerännyt 81 kärkilyöntiä.

Kalajanniska oli perustamassa Jyväskylän Kiri 2020 -seuraa ja toimii seuran puheenjohtajana. Hänen poikansa Oskari Kalajanniska on liigatason jääkiekkoilija.

## Lähteet
Gerhard Rohlfs (tutkimusmatkailija)

**Gerhard Friedrich Rohlfs** (14. huhtikuuta 1831 Vegesack – 2. kesäkuuta 1896 Rüngsdorf) oli saksalainen Afrikan tutkija.

Gerhard Rohlfs syntyi bremeniläisen lääkärin perheeseen. Hän jätti koulun kesken ja osallistui Saksan–Tanskan sotaan vuosina 1849–1850. Rohlfs opiskeli sen jälkeen lääketiedettä, mutta liittyi sitten armeijaan, josta hän karkasi Ranskan muukalaislegioonaan. Rohlfs osallistui Algerian valloitukseen vuosina 1856–1860 ja toimi lääkärinä Marokon Fèsissä vuosina 1861–1862.

Rohlfs tutki vuosina 1862–1864 Saharan länsiosia Marokossa ja eteni sitten Touatin ja Ghadamésin kautta Tripoliin. Vuosina 1865–1867 hän matkusti Tripolista Murzuqin kautta Bornuun ja Benuejoelle ja edelleen Guineanlahden rannalle Lagosiin. Vuosina 1868–1869 Rohlfs teki matkan Bengasista Kyrenaikan ja Libyan autiomaan läpi Siwaan ja Aleksandriaan. Vuosina 1873–1874 hän johti saksalaista tutkimusretkikuntaa Egyptissä. Rohlfsin viimeinen matka vuosina 1878–1879 Tripolista Wadaihin epäonnistui, mutta hän kävi ensimmäisenä eurooppalaisena Kufran keitailla ja palasi sitten Bengasiin.

Rohlfs kävi Vilhelm I:n lähettiläänä Yohannes IV:n luona Etiopiassa vuosina 1880–1881. Vuosina 1884–1885 hän toimi Saksan pääkonsulina Sansibarissa.

Rohlfs oli tutkijana itseoppinut ja hänen tieteelliset havaintonsa vaikuttavat usein harrastelijamaisilta. Hänen tutkimusmatkansa voidaan nähdä osana varhaista saksalaista kolonialismia.

## Lähteet
Päämäärä tuntematon

**Päämäärä tuntematon** on vuonna 2017 Tampereen Komediateatterilla ensi-iltansa saanut draamanäytelmä. Sen on kirjoittanut Panu Rajala ja ohjannut Panu Raipia. Näytelmän kaikki 24 roolia esittää Tuukka Huttunen. 

Näytelmän keskiössä on Väinö Linna, joka kirjoittaa teostaan *[[Tuntematon sotilas]]*. Kirjan monet hahmot, sekä muun muassa Linnaa ympäröivät kriitikot heräävät näytelmässä henkiin.

Tampereen Komediateatterin syksyn 2017 Päämäärä tuntemattoman esitykset myytiin loppuun kahdessa päivässä. Teatterin johtaja, näytelmän ohjaaja Panu Raipia kertoi ensi-ilta vastaanoton olleen yllättävän vahva.

Näytelmää on esitetty uudelleen Komediateatterilla ja myös ainakin Turussa ja Hämeenlinnassa.

**Tekijät** 

* Panu Rajala (kirjailija)
* Panu Raipia (ohjaaja/dramatisoija/lavastaja)
* Ilari Kellokoski (videosuunnittelu)
* Kaisa Loponen (pukusuunnittelu)
* Tuukka Huttunen (roolit)

## Aiheesta muualla

* Panu Rajalan nettisivut - Päämäärä tuntematon
* Tampereen Komediateatteri - Päämäärä tuntematon 

## Lähteet
Montero (albumi)

**Montero** on yhdysvaltalaisen rap-artistin Lil Nas X:n  esikoisalbumi, joka julkaistiin 17. syyskuuta 2021 Columbia Recordsin kautta. Albumilta on julkaistu singlet ”Montero (Call Me by Your Name)”, ”Sun Goes Down”, ”Industry Baby” ja ”That’s What I Want”. Sen kappaleilla vierailee monia nimekkäitä muusikoita, kuten Megan Thee Stallion, Elton John, Miley Cyrus ja Doja Cat.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Listasijoitukset

## Lähteet
Kodiak Islandin piirikunta

**Kodiak Islandin piirikunta** () on Yhdysvaltojen Alaskan osavaltiossa sijaitseva piirikunta. Sen väkiluku oli 13&nbsp;101 vuonna 2020. Piirikunnan hallintokeskus on Kodiakin kaupunki. Piirikunta on perustettu 1963.

## Lähteet

## Aiheesta muualla
Saaho

**Saaho** on vuonna 2019 ensi-iltansa saanut intialainen toimintatrilleri, jonka käsikirjoitti ja ohjasi Sujeeth. Sen tuottivat Vamsi Krishna Reddy ja Pramod Uppalapati UV Creationsin bannerin alla. Elokuva kuvattiin samanaikaisesti teluguksi, tamiliksi ja hindiksi. Päärooleissa olivat Prabhas ja Shraddha Kapoor, ja se oli ensimmäisen debyytti hindin kielellä ja jälkimmäisen debyytti Etelä-Intian elokuvateollisuuksissa. Salainen agentti ja hänen kumppaninsa etsivät varasta, joka on varastanut 20&nbsp;miljardia rupiaa. Pian he ymmärtävät, että tapaus liittyy rikollisherran kuolemaan ja nousevaan jengisotaan.

*Saahon* kuvaukset alkoivat elokuussa 2017. Kuvaus tapahtui Intiassa, Yhdistyneissä arabiemiirikunnissa, Romaniassa ja Itävallassa. Se tuotettiin 3,5&nbsp;miljardin rupian budjetilla ja se on yksi kalleimmista intialaisista elokuvista koskaan. Elokuvan soundtrack julkaistiin T-Seriesin bannerin alla. *Saaho* sai ensi-iltansa Intiassa elokuvateattereissa ja Imax-teattereissa 30. elokuuta 2019.

Vaikka se sai yleisesti epäsuotuisia arvosteluja, jotka kritisoivat käsikirjoitusta, pituutta ja ohjausta, vaikka grafiikat saivatkin kiitosta, se tuotti 4,33&nbsp;miljardia rupiaa maailmanlaajuisissa lipputuloissa ja oli yksi vuoden eniten tuottaneista intialaisista elokuvista.

## Näyttelijät

## Soundtrack
### Telugu

### Tamili

### Hindi

## Lähteet

## Aiheesta muualla
* 
*
Ryōkan

**Ryōkan**, lisänimi **Daigū**, maallikkonimi **Yamamoto Eizō** (1758 Izumozaki, Japani – 1831 Shimazaki, Japani) oli japanilainen runoilija ja zen-munkki.

Ryōkan oli 18-vuotias, kun hän ryhtyi munkiksi. Hän teki pyhiinvaellusmatkoja eri puolille Japania mutta asettui 48-vuotiaana kotiseudulleen erakoksi. Hän kirjoitti kiinankielisiä tanka-runoja, jotka olivat lapsenomaisia ja iloisia.

## Suomennetut teokset
* *Suuri hupsu, runokokoelma, suom. [[Kai Nieminen (kirjailija)|Kai Nieminen]], Basam 2002

==Suomennettuja runoja==
;Lähde
Runoja teoksessa *Sateen ääni sillalla: japanilaista runoutta*, englannin-, saksan- ja ranskankielisistä käännöksistä suomentanut [[Tuomas Anhava]]; toimittanut ja selityksin varustanut [[Jaakko Anhava]]. Helsinki: Otava 2007 
* Etäältä tuolta kajahtaa
* Kauas vuorille kun menet erakoksi
* Kesäiltana hototogisun laulu
* Munkki Ryōkanin on kuihduttava
* Nyt ovat kaikki kevään linnut palanneet
* Pajujen aika laulaen ja nauraen
* Pelaan palloa kylän lapsien kanssa
* Sadepäivinä sääliksi

;Muita runoja
* Mitä jättäisin perinnöksi, kun lähden?, suom. Tuomas Anhava, julkaisussa: *Taite: runouslehti*, 2005; nro 2
* Sammalen alla virtaa ääneti puro, suom. Tuomas Anhava julkaisussa: *Taite: runouslehti* 2004, nro 2
* Mikä eilen oli oikein, suom. Kai Nieminen, antologiassa: *Maailman runosydän*, toim. [[Hannu Tarmio]] ja Janne Tarmio, WSOY Helsinki 1998 
* Kuu ikkunassa, antologiassa: *Japanilaisia runoja'', suom. G. J. Ramstedt, WSOY 1953 (4. painos 1978 )
## Lähteet

## Aiheesta muualla
Ryokan

**Ryokan** on perinteinen japanilainen majatalo. Niiden alkuperä on 700-luvun ilmaisissa *fuseya*-majapaikoissa, jotka buddhalaiset munkit perustivat matkalaisten suojaksi. Ryokaneita on ympäri Japania niin maaseudulla kuin kaupungeissakin.

Ryokaneita on niin perinteisemmän kuin modernimmankin tyylisiä. Yleisiä asioita ryokaneissa ovat tatamilattiat, futon makuupaikkana, vieraiden käytössä olevat yukatat sekä huoneen hintaan kuuluvat useamman ruokalajin *[[kaiseki]]*-ateriat ja perinteinen japanilainen aamiainen. Jotkin ryokanit tarjoavat myös yöpymismahdollisuuden ilman ruokailuja. Useimmissa ryokaneissa on onsen, ja monien yhteydessä on myös perinteinen japanilainen puutarha.

## Lähteet

## Aiheesta muualla
Perthin lentoasema

**Perthin lentoasema**  on kansainvälinen lentoasema Perthissä Australiassa. Se on Australian neljänneksi vilkkain lentoasema matkustajamäärän perusteella. Perthin lentoasema toimii solmukohtana Australian kansalliselle lentoyhtiölle Qantasille sekä Virgin Australialle. Qantas lentää Boeing 787-9 -koneella Perthistä Lontoon Heathrow'n lentoasemalle, mikä on maailman kolmanneksi pisin suora lento.

## Lähteet
Tarmola

**Tarmola** () on Porvoon kaupunginosa, joka sijaitsee noin 2 kilometrin päässä Porvoon vanhasta kaupungista koilliseen. Se sijaitsee Loviisantienä tunnetun seututie 170:n varrella, vain muutama kilometriä etelään Porvoonväylästä.

Tarmolan palveluihin lukeutuu ruokakaupat K-Supermarket ja Lidl, Alkon myymälä, Tokmanni, Rinta-Jouppi ja Veikon Kone. Tarmola on myös tunnettu Brunbergin ja Pienen Suklaatehtaan myymälöistä.

## Lähteet

## Aiheesta muualla
* Tarmola - Fonecta
Štšuka (1904)

**Štšuka** () oli Venäjän keisarikunnan laivaston Som-luokan sukellusvene ensimmäisessä maailmansodassa.

## Valmistus

Alus tilattiin Pietarista Nevskin laivanrakennus ja konepajalta, missä köli laskettiin toukokuussa 1904. Alus laskettiin vesille 15. lokakuuta 1904 ja otettiin palvelukseen heinäkuussa.

## Palvelus
Estääkseen saksalaisten käsiin joutumisen miehistö upotti aluksensa 24. helmikuuta 1918 Tallinnassa.

## Lähteet
*
* 

### Viitteet
Hugh Clapperton

**Hugh Clapperton** (18. toukokuuta 1788 Annan – 13. huhtikuuta 1827 Sokoto) oli brittiläinen laivaston upseeri ja tutkimusmatkailija. Hän teki kaksi tutkimusmatkaa läntiseen Afrikkaan, joista jälkimmäisellä kuoli.

Clapperton syntyi Skotlannissa lääkärin perheeseen. Hän palveli Britannian sotalaivastossa Kanadassa ja Länsi-Intiassa. Vuonna 1820 hänet valittiin hallituksen rahoittamaan Bornun-retkikuntaan, jonka tehtävänä oli tutkia muun muassa Nigerjoen kulkua.

Walter Oudneyn johtama retkikunta lähti vuonna 1821 Tripolista Murzuqiin, josta he etenivät Ghatiin ja tutkivat Ahaggarvuoria. Clapperton, Oudney ja Dixon Denham jatkoivat matkaa kohti etelää Bornuun. He saapuivat Tšadjärvelle ensimmäisinä eurooppalaisina helmikuussa 1823. Retkikunta kävi Bornun pääkaupungissa Kukassa, josta Clapperton ja Oudney jatkoivat kohti Nigerjokea Denhamin lähtiessä tutkimaan yksin Tšadjärveä.

Clapperton ja Oudney saapuivat Kanoon tammikuussa 1824. Oudney kuoli kuumetautiin ja Clapperton jatkoi yksin Sokotoon. Paikalliset muslimijohtajat eivät päästäneet Clappertonia eteenpäin, vaan hän joutui palaamaan Kukaan ja Denhamin kanssa Tripoliin. He saapuivat Lontooseen kesäkuussa 1825. Matka osoitti, että Nigerjoki ei ole yhteydessä Tšadjärveen.

Clapperton ryhtyi pian järjestämään uutta tutkimusmatkaa Länsi-Afrikkaan, jossa tehtävänä oli käydä Timbuktussa ja selvittää lopullisesti Nigerjoen kulkureitti. Retkikuntaan kuuluivat muun muassa Richard Lemon Lander ja hausaopas William Pascoe.

Clappertonin retkikunta saapui Lagosin lähelle Badagryyn marraskuussa 1825. Sen matkatessa pohjoiseen useimmat osallistujista sairastuivat trooppisiin tauteihin. Ainoastaan Clapperton ja Lander onnistuivat pääsemään Oyon pääkaupunkiin Katungaan tammikuussa 1826. Kahden kuukauden kuluttua he saapuivat Nigerjoelle Bussaan. Ylitettyään joen Clapperton ja Lander jatkoivat Sokotoon, jossa he yrittivät yli vuoden ajan löytää oppaita Timbuktuun ja sieltä Nigeriä alas joen suuhun. Clapperton kuoli Sokotossa ilmeisesti punatautiin, ja Lander palasi hänen muistiinpanojensa kanssa Englantiin.

Clappertonin molempien matkojen päiväkirjat julkaistiin vuosina 1828–1829. Ne sisältävät muun muassa ensimmäiset eurooppalaiset hausakansan kuvaukset. Richard Lander palasi Länsi-Afrikkaan 1830-luvun alussa ja osoitti oikeaksi Clappertonin teorian, että Niger laskee Guineanlahteen.

## Lähteet

## Kirjallisuutta

* 

## Aiheesta muualla
Gundetin taistelu

**Gundetin taistelu** oli Etiopiassa Gundetissa (tai Gondat) 16. marraskuuta 1875 käyty taistelu Egyptin–Etiopian sodassa. Taistelu liittyi Egyptin kediivi Ismailin pyrkimyksiin laajentua Itä-Afrikkaan. Taistelu päättyi kuitenkin egyptiläisen armeijan tuhoutumiseen. Seuraavana vuonna egyptiläiset yrittivät uudelleen kärsien toisen tappion Guran taistelussa. Lopulta laajentumishaaveista luovuttiin.

## Tausta
Egyptin kediivi Ismail oli suurelta osin irrottautunut Osmanien valtakunnan muodollisesta herruudesta ja tehnyt Egyptistä käytännössä itsenäisen valtion. Hän halusi myös nostaa Egyptin asemaa Euroopan suurvaltojen kaltaiselle tasolle. Yksi tapa tähän oli laajentumispolitiikka, mikä oli puolestaan mahdollista Niiliä pitkin etelään ja Itä-Afrikkaan. Tarkoitusta varten Ismail pyrki myös tehostamaan armeijaansa palkkaamalla ulkomaalaisia upseereja. Hän antoi 17.–18. syyskuuta 1875 joukoilleen määräyksen vallata koko Niilin ja Intian valtameren välisen alueen. Osana tätä Søren Adolph Arendrupin komentama egyptiläinen armeija alkoi edetä Etiopiaan, missä  keisari Yohannes IV vastasi egyptiläiseen uhkaan julistamalla Egyptille sodan 25. lokakuuta 1875.

## Taistelu
Etiopiaan edennyt egyptiläisarmeija käsitti joukoissa palvelleen amerikkalaisen eversti William McEntyre Dyen mukaan noin 2&nbsp;500 sotilasta. Joissakin muissa lähteissä mainitaan lukema 3&nbsp;000. Egyptiläiset olivat joka tapauksessa alivoimaisia etiopialaisiin nähden, mutta nykyaikaisemmin aseistettuja. Egyptiläiset ylittivät Marabjoen saapuen nykyisen Tigray alueen sydänmaille. He kohtasivat 16. marraskuuta 1875 etiopialaiset joukot Gundatissa (Gondat), jotka surmasivat lähes kaikki egyptiläiset ja vain muutamat pääsivät pakoon taistelukentältä. Etiopialaisten tappiot olivat noin 550 kaatunutta ja 400 haavoittunutta. Etiopialaiset saivat sotasaaliina 2&nbsp;500 Remington-kivääriä, 14 tykkiä, tykistöraketteja ja 20&nbsp;000 Maria Theresan taaleria.

## Seuraukset
Egyptiläiset olivat kärsineet murskaavan tappion. Yohannes IV piti sotaa jo voitettuna ja suuri osa etiopialaisista sotilaista päästettiin palaamaan koteihinsa. Egyptiläiset yrittivät kuitenkin Etiopian valtausta vielä toistamiseen, mutta toinen yritys päättyi samaan tapaan nöyryyttävään epäonnistumiseen Guran taistelussa maaliskuussa 1876. Lopulta maiden välinen sota johti Egyptin hallitsijan luopumiseen haaveista Itä-Afrikan liittämisestä Egyptin alaisuuteen.

## Lähteet
Matheus Cunha

**Matheus Santos Carneiro Da Cunha** (s. 27. toukokuuta 1999 João Pessoa, Brasilia) on brasilialainen jalkapalloilija. Hän edustaa Englannin Valioliigassa pelaavaa Manchester Unitedia. Cunha voi pelata sekä hyökkääjänä että hyökkäävänä keskikenttäpelaajana.

## Seurajoukkueura
Cunhan kasvattajaseura hänen kotimaassaan oli Coritiba, josta hän siirtyi vuonna 2017 sveitsiläiseen Sioniin. Yhden Sveitsin Superliigassa vietetyn kauden jälkeen Cunha pelasi kaksi kautta Bundesliigassa RB Leipzigin riveissä. Pelattuaan vielä yhden kauden Saksassa, Hertha Berlinin miehistössä, hän siirtyi kesän 2021 päätteeksi Atléticoon, jonka kanssa hän solmi viisivuotisen sopimuksen. Kevätkauden 2023 hän oli lainalla Englannin Valioliigan Wolverhamptonissa ja siirtyi tämän jälkeen seuraan pysyvästi 50 miljoonan euron siirtosummalla.

Cunha siirtyi kesällä 2025 Wolverhamptonista 73,4 miljoonalla eurolla Manchester Unitediin 5 vuoden pituisella sopimuksella, mikä sisältää option yhteen lisävuoteen.

## Maajoukkueura
Heinäkuussa 2021 Cunha edusti maataan Tokion kesäolympialaisissa, jossa Brasilia voitti kultamitalin. Cunha pelasi viisi ottelua ja teki turnauksessa kolme maalia, joista yhden loppuottelussa. Hän teki ensiesiintymisensä Brasilian A-maajoukkueessa syyskuussa 2021 Chileä vastaan pelatussa MM-karsintaottelussa. Ensimmäisen maalinsa Brasilian maajoukkueessa Cunha teki 25. maaliskuuta 2025 MM-karsintaottelussa Argentiinaa vastaan.

## Lähteet
Montero (Call Me by Your Name)

**Montero (Call Me by Your Name)** on yhdysvaltalaisen rap-artistin Lil Nas X:n kappale tämän esikoisalbumilta *[[Montero (albumi)|Montero]]*. Kappale julkaistiin singlenä 26. maaliskuuta 2021, mutta siitä oli julkistettu ensimmäinen lyhyt ote jo heinäkuussa 2020. Kappale nousi singlelistan ensimmäiselle sijalle Yhdysvalloissa, Isossa-Britanniassa ja Suomessa. Vuoden 2021 kesäkuuhun mennessä single oli myynyt kaksinkertaista platinaa Yhdysvalloissa.

Kappaleen ovat tuottaneet Omer Fedi, Roy Lenzo ja Take a Daytrip. Sen ovat säveltäneet ja sanoittaneet Montero Hill, David Biral, Denzel Baptiste, Fedi ja Lenzo.

Kappaleen musiikkivideo julkaistiin samana päivänä singlen kanssa ja sitä katsottiin muutaman ensimmäisen päivän aikana yli 34 miljoonaa kertaa. Videon ohjasivat Lil Nas X ja ukrainalainen Tanu Muino. Lil Nas X:n mukaan sitä on inspiroinut animaatiosarja *[[Paavo Pesusieni]]*, elokuva *[[Call Me by Your Name]]* ja FKA Twigsin ”Cellophane”-kappaleen musiikkivideo. Videolla nähdään erilaisia myyttisiä, historiallisia ja uskonnollisia tilanteita. Yhdessä niistä Lil Nas X antaa sylitanssin paholaiselle. Video on herättänyt paljon eriäviä mielipiteitä. Sitä on kehuttu taiteelliseksi ja sen queer-teemaa on pidetty tärkeänä, mutta videota on kutsuttu myös satanistiseksi ja häpeälliseksi. Myös kappaleen musiikkivideon teemaa mukaileva esitys vuoden 2021 BET Awards -palkintogaalassa herätti paheksuntaa, kun Lil Nas X suuteli lavalla miestanssijaa. Lil Nas X piti esityksestä saamiaan kommentteja homofobisina.

## Lähteet

## Aiheesta muualla
*
Guran taistelu

**Guran taistelu** oli toinen Egyptin–Etiopian sodan taisteluista 7. – 9. maaliskuuta 1876. Guran taistelu seurasi aikaisempaa egyptiläisten tappiota Gundetin taistelussa edellisenä vuonna. Guran taistelu päättyi kuitenkin aikaisemman tapaan egyptiläisten tappioon ja tällä kertaa he luopuivat viimein yrityksistään laajentua kohti Etiopiaa.

## Tausta
Egyptin kediivi Ismail oli suurelta osin irrottautunut Osmanien valtakunnan muodollisesta herruudesta ja tehnyt Egyptistä käytännössä itsenäisen valtion. Hän halusi myös nostaa Egyptin asemaa Euroopan suurvaltojen kaltaiselle tasolle. Yksi tapa tähän oli laajentumispolitiikka. Laajentuminen oli puolestaan mahdollista Niiliä pitkin etelään ja Itä-Afrikkaan. Vuonna 1875 egyptiläiset yrittivät laajentua Etiopiaan, jossa he kärsivät kuitenkin tappion Etiopian keisari Yohannes IV:n joukoille Gundetin taistelussa 16. marraskuuta 1875. Egyptiläiset olivat aseistukseltaan etiopialaisiin nähden nykyaikaisempia, mutta määrällisesti selvästi alivoimaisia. Ensimmäinen tappio ei vielä lannistanut egyptiläisiä, vaan he yrittivät seuraavana vuonna uudestaan. Tällä kertaa egyptiläiset keräsivät myös aikaisempaa huomattavasti suuremman sotajoukon.

## Taistelu
Helmikuussa 1876 noin 20&nbsp;000:n miehen egyptiläinen armeija ylitti Merebjoen Etiopiaan. Etiopiassa egyptiläiset alkoivat linnoittaa Guraa ja Kayakoria. Etiopian keisari Yohannes IV oli aikaisemman taistelun voitettuaan kotiuttanut suuren osan sotilaistaan. Nyt hän kutsui etiopialaisia takaisin palvelukseen. Etiopiassa suuri määrä sotureja vastasi kutsuun. Etiopian eri alueista vain Shewa ei lähettänyt joukkoja keisarille. Joidenkin lähteiden mukaan etiopialaisia kerääntyi jopa 200&nbsp;000. Egyptiläiset ja etiopialaiset ottivat yhteen kolmipäiväisessä taistelussa Gurassa 7. – 9. maaliskuuta 1876. Taistelun lopputulos oli jälleen uusi tappio egyptiläisille. Etiopialaiset saivat suuren sotasaaliin, johon lukeutui esimerkiksi tuhansia Remington-kiväärejä ja 20 tykkiä.

## Seuraukset
Guran taistelu päätti Egyptin laajentumishaaveet kohti Etiopiaa. Ismail joutui taipumaan nöyryyttävään rauhaan ja hän luopui myös haaveista hallita Punaisenmeren rannikkoa. Etiopiassa Yohannes IV pystyi saadun sotasaaliin avulla varustamaan maan historian ensimmäisen nykyaikaisesti varustetun sotajoukon.

## Lähteet
Berylliumhydroksidi

**Berylliumhydroksidi** (Be(OH)2) on beryllium- ja hydroksidi-ionien muodostama epäorgaaninen ioniyhdiste. Sitä voidaan käyttää metallisen berylliumin ja berylliumyhdisteiden valmistuksessa.

## Ominaisuudet
Huoneenlämpötilassa berylliumhydroksidi on valkoista kiinteää ainetta. Siitä tunnetaan geelimäinen α-muoto, joka muuttuu hitaasti kiteiseksi alkeiskopiltaan ortorombiseksi β-muodoksi. Välivaiheena on metastabiili tetragonaalinen muoto. Yhdiste ei liukene veteen. Berylliumhydroksidin α-muoto on amfoteerista eli liukenee sekä happoihin että emäksiin. Aineen β-muoto on niihinkin liukenematon. Kuumennettaessa berylliumhydroksidi hajoaa berylliumoksidiksi. Berylliumhydroksidi on myrkyllistä.

## Valmistus ja käyttö
Berylliumhydroksidia saostuu berylliumliuoksista emästen avulla. Teollisesti bertrandiittimineraali liuotetaan rikkihappoon ja berylliumhydroksidi saostetaan karbonaateilla tai hydroksideilla.

Berylliumhydroksidia käytetään metallisen berylliumin ja berylliumyhdisteiden kuten berylliumoksidin tai berylliumfluoridin valmistukseen.

## Lähteet
Claude Abravanel

**Claude Abravanel** (; 16. heinäkuuta 1924 Montreux, Sveitsi – 14. joulukuuta 2012) oli israelilainen säveltäjä ja musikologi.

Abravanel opiskeli vuosina 1944–1948 musiikin teoriaa ja pianonsoittoa Dinu Lipattin johdolla Geneven musiikkikonservatoriossa. Vuosina 1948–1951 hän opiskeli sävellystä Arthur Honeggerin ja pianonsoittoa Yvonne Leféburen johdolla École normale de musique de Parisissa. Abravanel muutti vuonna 1951 Israeliin ja pääsi vuosi myöhemmin musiikin teorian, harmonian ja kontrapunktin luennoitsijaksi Jerusalemin Rubin-musiikkiakatemiaan. Vuonna 1958 hän perusti akatemiaan musiikkikirjaston, jota johti, kunnes jäi eläkkeelle vuonna 1992. Vuodesta 1965 Abravanel perusti akatemiaan soitinmuseon ja vuonna 1988 israelilaisen musiikin arkiston; molempia hän johti vuoteen 2004. Vuonna 1993 hän aloitti toimimisen Israelin kansalliskirjaston musiikkiosaston vapaaehtoisena arkistonhoitajana.

Abravanel sävelsi orkesteri-, kamari- ja soolosoitinmusiikkia sekä lauluja.

## Lähteet
Nathan Law

**Nathan Law Kwun-chung** (, s. 13. heinäkuuta 1993) on hongkongilainen demokratia-aktivisti, poliitikko ja opiskelijaliikkeen entinen johtaja.

## Tausta ja yksityiselämä
Law syntyi Manner-Kiinan puolella Shenzhenissä ja muutti Hongkongiin ollessaan 6-vuotias. Law’n isä pakeni Hongkongiin jo 1970-luvulla ja teki töitä mm. rakennusalalla kun taas äiti hoiti kolmilapsista perhettä, joka eli pienillä tuloilla.

Law on opiskellut kulttuurintutkimusta hongkongilaisessa Lingnan-yliopistossa. Vuonna 2020 hän valmistui Yalesta ja palasi Hongkongiin.

Vuoteen 2019 asti Law oli parisuhteessa toisen hongkongilaisen aktivistin, Tiffany Yuenin, kanssa. Erosta huolimatta entinen pari on pysynyt ystävinä. 

## Ura aktivistina ja poliitikkona
Syyskuussa 2014 Law osallistui mielenosoitukseen, jossa vastustettiin Manner-Kiinan sanelemaa lakia, jolla estettiin yleisen ja yhtäläisen äänioikeuden käyttöönotto kaupungissa. Tämän jälkeen mielenosoittajat valtasivat Kansalaistorin ja hallintorakennuksen 79 päivän ajaksi, mikä johti yhteydenottoihin poliisin kanssa. Law pidätettiin osallisuudestaan mielenosoituksiin.

Maaliskuussa 2015 Law valittiin Hongkongin opiskelijaliiton pääsihteeriksi. Yksi merkittävimmästä haasteista, joita Law kohtasi kaudellaan, oli joukko yliopistoja, jotka pyrkivät irtautumaan liitosta..

### Poliittinen ura
Law on sitä mieltä, että Hongkongin työssäkäyvän väestön asema on huonontunut oleellisesti sen jälkeen kun kaupunki siirtyi Kiinalle vuonna 1997, mikä kannusti häntä vaikuttamaan asioihin.

Vuonna 2016 asettui ehdolle Hongkongin lainsäädäntöneuvostonvaaleissa. Law sai vaaleissa 50&nbsp;818 ääntä ja hänestä tuli Hongkongin historian nuorin parlamentaarikko, mitä Law itse kutsui ”ihmeeksi”. Vaaleja varten Law oli mukana perustamassa uutta puoluetta nimeltä Demosistō, joka kannatti laajaa itsehallintoa Hongkongille sekä kansanäänestyksen järjestämistä kaupungin tulevaisuudesta vuoden 2047 jälkeen, kun yksi maa, kaksi järjestelmää -sopimuksen on määrä päättyä. Edustajien valatilaisuudessa Law korotti äänenkorkeuttaan, minkä johdosta hänen vannomansa vala muuttui kysymykseksi. Tämä johti lopulta siihen, että Law ei voinut ottaa edustajanpaikkaansa vastaan.

## Pako Hongkongista
Hongkongin kansallisen turvallisuuden lain tultua voimaan Law’n toiminnasta tuli demokratia-aktivistina tuli suurimmilta osin laitonta. Varotoimena Demosistō, jonka johtohahmoihin Law kuului, lakkautti toimintansa. Päivä lain voimaan tulon jälkeen, 1. heinäkuuta 2020, Law pakeni Hongkongista ja muutti Lontooseen..

Huhtikuussa 2021 Law’lle myönnettiin turvapaikka Yhdistyneestä kuningaskunnasta. Samassa yhteydessä ulkoministeri Dominic Raab lupasi 43 miljoonaa puntaa auttaakseen hongkongilaisia asettumaan Britanniaan. Päätöksen tultua julki Kiinan ulkoministeriön tiedottaja Zhao Lijian syytti Britanniaa rikollisten suojelemisesta.

## Bibliografia

* Law, Nathan; Fowler, Evan: *Freedom: How we lose it and how we fight back*, (2021) Random House.

## Lähteet
Syväkankaan koulu

**Syväkankaan koulu** on Kemissä Syväkankaalla sijaitseva peruskoulu.

Koulussa on luokka-asteita 1–9, pienryhmä, maahanmuuttajien valmistava opetus sekä esiopetus. Koulussa opiskelee noin 600 oppilasta. Koulun rehtorina toimii Mika Timonen.

Oppilaat asuvat pääasiassa keskustassa, Haukkarissa, Syväkankaalla ja Takajärvellä.

Syväkankaan koulu on peruskorjattu ja laajennettu vuonna 2011.

Koomikko Jope Ruonansuu kävi lapsuutensa Syväkankaan koulussa. Ruonansuu teki aikuisiällään paljon kiusaamisenvastaista työtä, josta esimerkkinä on Syväkankaan koulun auditoriossa olevat Jopen soittimet, kuvat ja muistelmat. Tasavallan presidentti Sauli Niinistö lupasi Ruonansuulle käyvänsä puhumassa Syväkankaan koulun oppilaille kiusaamisesta. Presidentti vieraili koulussa 6. huhtikuuta 2022.  Presidentin vierailun johdosta Syväkankaan koululla oli useita toimittajia ja osaa koulun oppilaista haastateltiin muun muassa kiusaamisesta.

## Lähteet
Leena Liusvaara

**Leena Liusvaara** (s. 1963 Salo) on suomalainen rehtori ja urheiluvaikuttaja. Liusvaara on toiminut Suomen Tanssiurheiluliiton puheenjohtajana vuodesta 2013. Hän on lajiliiton 9. puheenjohtaja ja tähän mennessä hän on toiminut tehtävässä pitempään kuin kukaan edeltäjistä. Liusvaara kuului myös tanssiurheilun kansainvälisen lajiliiton World Dance Sport Federationin hallitukseen vuosina 2017-2021 vastaten WDSF:n viestintäasioista.

## Lähteet
Suomen Pekingin-suurlähetystö

**Suomen Pekingin-suurlähetystö** on Suomen edustusto Kiinan pääkaupungissa Pekingissä. Edustustoa on vuodesta 2017 lähtien johtanut suurlähettiläs Jarno Syrjälä.

Suomi oli Tanskan ja Ruotsin tavoin ensimmäisiä länsimaita, jotka tunnustivat Kiinan kansantasavallan ja solmivat maahan diplomaattiset suhteet. Suomi tunnusti Kiinan kansantasavallan 13. tammikuuta 1950. Diplomaattiset suhteet valtioiden välillä solmittiin 28. lokakuuta 1950. Suomen ensimmäinen suurlähettiläs oli Hugo Valvanne, joka jätti valtuuskirjeensä helmikuussa 1951. Pekingin lähetystön toiminta käynnistyi helmikuussa 1952. Myös lähetystön kaupallinen osasto aloitti toimintansa kaupallisen yhteistyön edistämiseksi vuonna 1952. 

Suomen suurlähetystö sijaitsee toimistopilvenpiirtäjässä. Suomen suurlähetystön edustustiloja ja suurlähettilään virka-asunto sijaitsevat toisaalla. Viisumiasioissa Suomeen pyrkiviä palvelee VFS Globalin hoitama Suomen viisumikeskus.

## Lähteet

## Aiheesta muualla
* Suomi ulkomailla: Kiina (finlandabroad.fi)
* Finland-China 70 news and videos (finlandabroad.fi)
* Suomen edustustot ulkomailla (um.fi)
* Sari Taussi (2.6.2014) Suomen lähetystö juhlistaa puhemiesvierasta Tiananmenin vuosipäivänä (yle.fi)
Stay (The Kid Laroin ja Justin Bieberin kappale)

**Stay** on australialaisartisti The Kid Laroin ja kanadalaislaulaja Justin Bieberin kappale, joka julkaistiin singlenä 9. heinäkuuta 2021 Columbia Recordsin kautta. Se julkaistiin myös The Kid Laroin *[[F*ck Love]]* -mixtapen deluxe-versiolla *F*ck Love 3: Over You*. Kappale nousi Billboard Hot 100 -listan kärkeen vietettyään listalla yhteensä neljä viikkoa. Se on The Kid Laroin ensimmäinen ja Bieberin kahdeksas listaykkönen Yhdysvalloissa. Kappale kohosi myös Suomen virallisen singlelistan ja ruotsalaisen Sverigetopplistanin ensimmäiselle sijalle.

Kappale on järjestyksessä toinen The Kid Laroin ja Bieberin yhteistyökappale. Ensimmäinen, ”Unstable”, julkaistiin maaliskuussa 2021 Bieberin albumilla *[[Justice (Justin Bieberin albumi)|Justice]]*.

## Listasijoitukset

## Myynti ja myyntipalkinnot

## Lähteet

## Aiheesta muualla
*
Suomen Kiovan-suurlähetystö

**Suomen Kiovan-suurlähetystö** on Suomen edustusto Ukrainan pääkaupungissa Kiovassa. Edustustoa on syksystä 2022 lähtien johtanut suurlähettiläs Jaakko Lehtovirta. Hänen edeltäjänsä oli Päivi Laine.

Kiovan suurlähetystö on ollut ainakin 2010-luvun alkupuolella verraten vilkas Suomeen ja Schengen-alueelle haettavien viisumien ja oleskelulupien myöntöpaikka. Sittemmin lupa-asioiden haku on eriytetty suurlähetystöstä erillään sijaitsevaan, VFS Globalin ylläpitämään ja ajanvarauksella toimivaan hakupisteeseen Gulliver-ostoskeskuksen rakennuksessa. Venäjän hyökkäyssodan (24.2.2022–) vuoksi suurlähetystön tavanomainen asiakaspalvelu suljettiin toistaiseksi helmikuussa 2022. Kolmen kuukauden poissaolon jälkeen suurlähetystö jatkoi toimintaansa Kiovassa supistetussa mittakaavassa.

## Katso myös
* Suomen ja Ukrainan suhteet

## Lähteet

## Aiheesta muualla
* Suomi ulkomailla: Ukraina (finlandabroad.fi)
* Suomen edustustot ulkomailla (um.fi)